આજની આ પ્રાર્થના સભામાં અંતે સૌએ આરતી સાથે પ્રમુખસ્વામી મહારાજના સ્તુતિગાન સાથે સમૂહવંદના કરી હતી. આજની આ સભાનું વાતાવરણ એવું દિવ્ય હતું કે સૌને લાગ્યું કે પ્રમુખસ્વામી મહારાજ સદાય આપણી વચ્ચે બિરાજમાન છે. પ્રમુખસ્વામી મહારાજની વિદાયથી લાખો લોકોના હૃદયમાં પડેલા ખાલીપાને જાણે આજની સભાએ ભરી દીધો હતો. ભાવવિભોર બનેલા સૌને આજે અનુભવાયું હતું કે પ્રમુખસ્વામી મહારાજ તેમના આશીર્વાદ યુગો સુધી આપણા સૌ ઉપર વરસાવતા રહેશે.